Document ID: 32007R1207

ΚΑΝΟΝΙΣΜΌΣ (ΕΚ) αριθ. 1207/2007 ΤΗΣ ΕΠΙΤΡΟΠΉΣ
της 16ης Οκτωβρίου 2007
για την τροποποίηση του κανονισμού (ΕΚ) αριθ. 753/2002 για τη θέσπιση ορισμένων λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 53 και το άρθρο 80 στοιχείο β),
Εκτιμώντας τα ακόλουθα:
(1)
Στην περίπτωση παραδοσιακής πρακτικής που διέπεται από ειδικές διατάξεις του κράτους μέλους παραγωγής, το εν λόγω κράτος δύναται, κατά παρέκκλιση του γενικού κανόνα, με ρητή εξουσιοδότηση και βάσει κατάλληλων ελέγχων, να επιτρέπει ένας οίνος v.q.p.r.d. να παράγεται με την προσθήκη στο βασικό προϊόν, από το οποίο παράγεται ο οίνος, ενός ή περισσότερων προϊόντων του αμπελοοινικού τομέα τα οποία δεν κατάγονται από τη συγκεκριμένη περιοχή, το όνομα της οποίας φέρει ο οίνος. Προκειμένου να διασφαλιστεί ότι οι επιχειρηματίες και οι αρμόδιες αρχές δεν θα θιγούν από τη λήξη εφαρμογής της παρέκκλισης αυτής που προβλέπεται στο άρθρο 31 παράγραφος 3 του κανονισμού (ΕΚ) αριθ. 753/2002 της Επιτροπής (2), θα πρέπει να χορηγηθεί νέα παράταση.
(2)
Στο παράρτημα II του κανονισμού (ΕΚ) αριθ. 753/2002 παρατίθενται οι ποικιλίες αμπέλου και τα συνώνυμά τους που περιλαμβάνουν γεωγραφική ένδειξη και μπορούν να αναγράφονται στη σήμανση των οίνων. Το εν λόγω παράρτημα πρέπει να προσαρμοστεί, ώστε να συμπεριλάβει τις κατάλληλες ενδείξεις που χρησιμοποιούσε η Ρουμανία.
(3)
Λόγω του διοικητικού φόρτου, και για να αποφευχθούν τυχόν προβλήματα στις εμπορικές συναλλαγές, ο παρών κανονισμός πρέπει να εφαρμοστεί από την 1η Ιουλίου 2007.
(4)
Κατά συνέπεια, ο κανονισμός (ΕΚ) αριθ. 753/2002 πρέπει να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 753/2002 τροποποιείται ως εξής:
1.
Στο άρθρο 31, η παράγραφος 3 τροποποιείται ως εξής:
α)
στο στοιχείο β) του δευτέρου εδαφίου, η ημερομηνία «31 Αυγούστου 2007» αντικαθίσταται από την ημερομηνία «31 Αυγούστου 2008»·
β)
στο τρίτο εδάφιο, η ημερομηνία «31 Αυγούστου 2007» αντικαθίσταται από την ημερομηνία «31 Αυγούστου 2008».
2.
Το παράρτημα II αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Οκτωβρίου 2007.

Labels: 3
17
6